*Projekts*

LATVIJAS REPUBLIKAS MINISTRU KABINETS

2016. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2013.gada 17.decembra noteikumos Nr.1529 „Veselības aprūpes organizēšanas un finansēšanas kārtība”**

Izdoti saskaņā ar

Ārstniecības likuma 4.panta

pirmo daļu un likuma

„Par valsts budžetu 2016.gadam”

66.pantu

1.Izdarīt Ministru kabineta 2013.gada 17.decembra noteikumos Nr.1529 „Veselības aprūpes organizēšanas un finansēšanas kārtība” (Latvijas Vēstnesis, 2013, 253.nr.; 2015, 5., 124., 193., 254.nr.; 2016, 67., 124., 168.nr.) šādus grozījumus:

1.1. papildināt noteikumus ar 51.1 punktu šādā redakcijā:

”51.1 Ļaundabīgo audzēju primāro diagnostiku personām ar aizdomām par kādu no šo noteikumu 34.pielikumā minētiem ļaundabīgiem audzējiem ģimenes ārsts veic atbilstoši šo noteikumu 34.pielikumā norādītajam, ievērojot šādus nosacījumus:

51.1 1. šo noteikumu 34.pielikumā norādītais neattiecas uz bērnu veselības aprūpi;

51.1 2. šo noteikumu 34.pielikumā minēto fizikālo izmeklēšanu, anamnēzes noskaidrošanu un nosūtīšanu uz nepieciešamajiem ļaundabīgo audzēju primāriem diagnostiskiem izmeklējumiem veic tā apmeklējuma laikā, kad pirmo reizi konstatēta kāda no šo noteikumu 34.pielikumā minētajām sūdzībām vai simptomiem;

51.1 3. nosūtot personu uz šo noteikumu 34.pielikumā minētajiem ļaundabīgo audzēju primāriem diagnostiskiem izmeklējumiem vai piesakot pacienta apmeklējumu kādā no šo noteikumu 34.pielikumā minētajām ārstniecības iestādēm aizpilda izrakstu no stacionārā/ambulatorā pacienta medicīniskās kartes saskaņā ar normatīvajiem aktiem par medicīnisko dokumentu lietvedības kārtību, norādot šo noteikumu 34.pielikumā norādīto attiecīgo diagnozes kodu atbilstoši SSK-10 ar atvasinātajām klasifikācijām;

51.1 4. vienojoties ar pacientu, piesaka pacienta apmeklējumu kādā no šo noteikumu 34.pielikumā minētajām ārstniecības iestādēm.”

1.2. papildināt noteikumus ar 131. 2 un 131.3 punktu šādā redakcijā:

”131.2 Ārstniecības iestāde personai, kura atbilstoši šo noteikumu 34.pielikuma nosacījumiem nosūtīta saņemt ļaundabīgo audzēju primāro diagnostisko izmeklējumu, nodrošina izmeklējuma veikšanu 10 darbdienu laikā no dienas, kad persona vērsusies ārstniecības iestādē pēc nepieciešamā izmeklējuma.

131.3 Šo noteikumu 34.pielikumā norādītā ārstniecības iestāde personai, kurai veikta ļaundabīgo audzēju primārā diagnostika un nepieciešama šo noteikumu 34.pielikumā norādītā speciālista konsultācija, nodrošina šādu konsultāciju ne vēlāk kā 10 darbdienu laikā no dienas, kad pacients pieteikts konsultācijai šo noteikumu 51.14.apakšpunktā noteiktajā kārtībā. ”;

1.3. aizstāt 166.4.apakšpunktā vārdus ”iepriekšējā gadā pilnos deviņos mēnešos” ar skaitļiem un vārdiem “12 mēnešos (par periodu no 1.septembra līdz 31.augustam)”;

1.4. aizstāt 244.1. apakšpunktā vārdus ”kārtējā gada pirmajos deviņos mēnešos” ar skaitļiem un vārdiem “12 mēnešos (par periodu no 1.septembra līdz 31.augustam)”;

1.5. aizstāt 244.1.1. un 244.1.2.apakšpunktā vārdus ”kārtējā gada deviņos mēnešos” ar skaitļiem un vārdiem “12 mēnešos (par periodu no 1.septembra līdz 31.augustam)”;

1.6. izteikt 244.1.3.apakšpunktu šādā redakcijā:

„244.1.3. faktiski veikto aprūpes epizožu, izmeklējumu vai dienas stacionāra gultasdienu skaits pacientiem, kuri nav minēti šo noteikumu 244.1.1. un 244.1.2.apakšpunktā, 12 mēnešos (par periodu no 1.septembra līdz 31.augustam), piemērojot koeficientu atbilstoši pieejamam valsts budžeta finansējumam kārtējam gadam, kas paredzēts samaksai par sekundārās ambulatorās veselības aprūpes pakalpojumiem;”;

1.7. izteikt 245.1.apakšpunktu šādā redakcijā:

”245.1. ārstēto personu skaits veselības aprūpes pakalpojumu programmās 12 mēnešos (par periodu no 1.septembra līdz 31.augustam);”;

1.8. aizstāt 363.punktā skaitli ”2017.” ar skaitli “2018.”;”

1.9. izteikt 2.pielikuma 1.274.apakšpunktu šādā redakcijā:

|  |  |  |  |
| --- | --- | --- | --- |
| ”1.274. | 46153 | Audzēja marķieris CA – 125 | Apmaksā ar onkologa, onkologa ķīmijterapeita, onkoloģijas ginekologa, onkoloģijas ķirurga, bērnu ginekologa, ginekologa, dzemdību speciālista, radiologa terapeita, imunologa, endokrinologa vai bērnu endokrinologa nosūtījumu, kā arī pacientiem ar diagnozi  Z03.1 ar ģimenes ārsta nosūtījumu.” |

1.10. izteikt 2.pielikuma 1.277.apakšpunktu šādā redakcijā:

|  |  |  |  |
| --- | --- | --- | --- |
| „1.277. | 46156 | PSA – Prostatas specifiskais antigēns | Apmaksā pacientiem virs 50 gadiem ne biežāk kā 1 reizi divos gados. Pacientiem ar diagnozēm C61, N40-N42 un Z03.1. vai kuriem konstatētas izmaiņas minētajā izmeklējumā, apmaksā bez ierobežojumiem.” |

1.11. papildināt 2.pielikuma piezīmi ar otro teikumu šādā redakcijā:   
“Ambulatoro laboratorisko pakalpojumu apmaksā arī ar ieslodzījuma vietā strādājoša ārsta nosūtījumu, ja atbilstoši apmaksas papildnosacījumiem norādīts, ka to apmaksā ar ģimenes ārsta nosūtījumu.”;

1.12. izteikt 3.pielikuma 4.296., 4.297. un 4.298. apakšpunktu šādā redakcijā:

|  |  |  |
| --- | --- | --- |
| ”4.296. | 19173 | Ureterorenoskopija (ar šinas vērtību). Nelieto kopā ar manipulāciju 19174, 9175, 19080 un 19081 |
| 4.297. | 19174 | Ureterorenoskopija ar cilpas litoekstrakciju (ar cilpas vērtību). Nelieto kopā ar manipulāciju 19173, 19175, 19080 un 19081 |
| 4.298. | 19175 | Ureterorenoskopija ar kontakta litotripsiju (ar šinas vērtību). Nelieto kopā ar manipulāciju 19173, 19174, 19080 un 19081” |

1.13.aizstāt 9.pielikuma 5.punktā skaitli ”1.182579” ar skaitli ”1.233728”;

1.14. aizstāt 10.pielikuma 1.punktā skaitli ”424.39” ar skaitli ”480.73”;

1.15. izteikt 16.pielikuma 952.punktu šādā reakcijā:

|  |  |  |  |
| --- | --- | --- | --- |
| ”952. | 19059\* | Cistoskopija, ieskaitot uretroskopiju un/vai biopsiju. Nelieto kopā ar manipulāciju 19161 | 21.99” |

1.16. izteikt 16.pielikuma 1012.punktu šādā reakcijā:

|  |  |  |  |
| --- | --- | --- | --- |
| ”1012. | 19161\* | Fleksibla apakšējo urīnceļu uroendoskopija. Nelieto kopā ar manipulāciju 19059. | 112.87” |

1.17.izteikt 16.pielikuma 1017., 1018. un 1019. punktu šādā reakcijā:

|  |  |  |  |
| --- | --- | --- | --- |
| ”1017. | 19173\* | Ureterorenoskopija (ar šinas vērtību). Nelieto kopā ar manipulāciju 19174, 9175, 19080 un 19081 | 127.62 |
| 1018. | 19174\* | Ureterorenoskopija ar cilpas litoekstrakciju (ar cilpas vērtību). Nelieto kopā ar manipulāciju 19173, 19175, 19080 un 19081 | 270.83 |
| 1019. | 19175\* | Ureterorenoskopija ar kontakta litotripsiju (ar šinas vērtību). Nelieto kopā ar manipulāciju 19173, 19174, 19080 un 19081 | 279.99” |

1.18. svītrot 16.pielikuma sadaļā “ZOBĀRSTNIECĪBAS PAKALPOJUMU TARIFI (manipulācijas 70001-77330)” ievaddaļu;’;

1.19. izteikt 19.pielikuma 12.5.1.apakšpunktu šādā redakcijā:

|  |  |  |  |
| --- | --- | --- | --- |
| ”12.5.1.. | otolaringoloģija bērniem | 60110+18071; 18076; 18077; 18079; 18141; 18042; 18164\*\*; 18177; | 60110+18071; 18076; 18077; 18177” |

1.20.papildināt 19.pielikumu ar piezīmi šādā redakcijā:

”\*\*Samaksa par kaulā ievietojamā dzirdes aparātu (BAHA) tiek apmaksāta valsts sabiedrībai ar ierobežotu atbildību ”Bērnu klīniskā universitātes slimnīca”.”;

1.21.papildināt noteikumus ar 34.pielikumu šādā redakcijā:

”34. pielikums

Ministru kabineta 2013.gada 17.decembra

Noteikumiem Nr.1529

**Ļaundabīgo audzēju primārā diagnostika noteiktām lokalizācijām**

|  |  |  |  |  |  |  |
| --- | --- | --- | --- | --- | --- | --- |
| Audzēja lokalizācijas vieta (diagnozes kods atbilstoši SSK-10 ar atvasinātajām klasifikācijām) | Ģimenes ārsta apmeklējuma laikā | | Ļaundabīgo audzēju primārie diagnostiskie izmeklējumi | | | Speciālists, pie kura konsultācijas saņemšanai nosūta personu ar konstatētu atradi |
| *Sūdzību un simptomu izvērtēšana* | *Fizikāla izmeklēšana un anamnēzes noskaidrošana* | *Laboratoriskie izmeklējumi* | *Vizuālās diagnostikas izmeklējumi* | *Citi izmeklējumi* |
| *1* | *2* | *3* | *4* | *5* | *6* | *7* |
| 1.Krūts  (Z03.150) | 1.1. Konstatē šādas sūdzības vai simptomus:  1.1.1. pacientei vecumā no 30 gadiem ir neskaidrs veidojums krūtī ar/ bez sāpēm;  1.1.2. pacientei vecumā no 30 gadiem ir veidojums padusē;  1.1.3. pacientei vecumā no 50 gadiem ir sūdzības saistībā ar viena krūts gala:  1.1.3.1. izdalījumiem;  1.1.3.2.ievilkumumiem;  1.1.3.3.citām pārmaiņām vai sūdzībām. | 1.2. Veic šādas pārbaudes: 1.2.1. krūšu un padušu apvidus apskati (deformācija, asimetrija, iztilpums, ievilkums, krūtsgala pārmaiņas);  1.2.2. krūšu un limfmezglu palpāciju, pārbaudot, vai nav:  1.2.2.1. veidojums vienā vai abās krūtīs, ar paceltām un nolaistām rokām;  1.2.2.2. palielināti limfmezgli vienā vai abās padusēs;  1.2.2.3. palielināti zem vai virs atslēgkaula limfmezgli vienā vai abās pusēs. | 1.3.Netiek veikti. | 1.4. Veic šādus izmeklējumus :  1.4.1. diagnostisko ultrasonogrāfiju sievietei līdz 35 gadu vecumam;  1.4.2. diagnostisko mamogrāfiju sievietei vecumā no 35 gadiem;  1.4.3. diagnostisko mamogrāfiju sievietei līdz 35 gadu vecumam gadījumos, ja iepriekšējos ultrasonogrāfijas izmeklējumos ir bijušas aizdomas par patoloģiju, kas nav pārliecinoši labdabīga. | 1.5. Netiek veikti. | 1.6. Nosūta pie ķirurga, kurš specializējies krūts slimību ārstēšanā uz kādu no šādām ārstniecības iestādēm:  1.6.1. SIA “Rīgas Austrumu klīniskā universitātes slimnīca”;  1.6.2. VSIA “Paula Stradiņa klīniskā universitātes slimnīca”;  1.6.3. SIA “Daugavpils reģionālā slimnīca”;  1.6.4. SIA “Liepājas reģionālā slimnīca”;  1.6.5. SIA “Piejūras slimnīca”. |
| 2. Priekš-dziedzeris  (Z03.161) | 2.1. Konstatē šādas sūdzības vai simptomus pacientiem vecumā no45 gadiem vai no 40 gadiem, ja ģimenes anamnēzē ir priekšdziedzera vēzis:  2.1.1. urinācijas traucējumi, kuri izpaužas šādi:  2.1.1.1. biežāka urinācija;  2.1.1.2. urinācija naktī;  2.1.1.3. strūklas pavājināšanās;  2.1.1.4. spiedoša vajadzība urinēt;  2.1.1.5. urīna retence;  2.1.1.6. grūtības uzsākt urināciju;  2.1.1.7. biežas urīnceļu infekcijas;  2.1.1.8.makrohematūrija | 2.2. Veic digitāli rektālu priekšdziedera palpāciju, pārbaudot, vai nav izmainīta prostata (forma, konsistence, lielums, sāpīgums, virsma). | 2.3. Veic prostatas specifiskā antigēna  un  brīvā prostatas specifiskā antigēna koncentrācijas un dinamikas  noteikšanu atbilstoši apstiprinātajām klīniskajām vadlīnijām. | 2.4. Veic transrektālu ultrasonoskopiju ar biopsiju. | 2.5. Netiek veikti. | 2.6. Nosūta pie urologa uz kādu no šādām ārstniecības iestādēm:  2.6.1. SIA “Rīgas Austrumu klīniskā universitātes slimnīca”;  2.6.2. VSIA “Paula Stradiņa klīniskā universitātes slimnīca”;  2.6.3. SIA “Daugavpils reģionālā slimnīca”;  2.6.4. SIA “Liepājas reģionālā slimnīca”. |
| 3. Āda, izņemot melanomu  (Z03.144) | 3.1. Konstatē šādas sūdzības vai simptomus:  3.1.1. ilgstoši nedzīstošs ādas pušums, plaisājums, apsārtums, zvīņošanās, kreveļošanās;  3.1.2. nesāpīgs ādas izcilnis (perlamutrveida mezgliņš), kas pakāpeniski palielinās, veidojums ar vaļņveida maliņām;  3.1.3. teleangiektāzijas pa veidojuma perifēriju | 3.2. Veic visa ķermeņa ādas apskati, pārbaudot, vai nav patoloģisku veidojumu uz ķermeņa ādas. | 3.3. Veic ādas nospieduma citoloģisku izmeklēšanu. | 3.4.Netiek veikti | 3.5. Netiek veikti | 3.6. Nosūta pie ķirurga uz kādu no šādām ārstniecības iestādēm:  3.6.1. SIA “Rīgas Austrumu klīniskā universitātes slimnīca”;  3.6.2. VSIA “Paula Stradiņa klīniskā universitātes slimnīca”;  3.6.3. SIA “Daugavpils reģionālā slimnīca”;  3.6.4. SIA “Liepājas reģionālā slimnīca”;  3.6.5. SIA “Piejūras slimnīca”. |
| 4. Resnā un taisnā zarna  (Z03.118;  Z03.119;  Z03.120) | 4.1. Konstatē šādas sūdzības vai simptomus:  4.1.1.pacientam vecumā no 40 gadiem ir svara zudums bez konstatēta iemesla un sāpes vēderā;  4.1.2. pacientam vecumā no 50 gadiem ir neizskaidrojami asiņaini izdalījumi no taisnās zarnas;  4.1.3. pacientam vecumā no 60 gadiem ir dzelzs deficīta anēmija un/ vai vēdera izejas traucējumi;  4.1.4. pacientam vecumā līdz 50 gadiem (ieskaitot) ir asiņaini izdalījumi no taisnās zarnas un kāds no šādiem simptomiem:  4.1.4.1. sāpes vēderā;  4.1.4.2. vēdera izejas traucējumi;  4.1.4.3. svara zudums;  4.1.4.4. dzelzs deficīta anēmija;  4.1.5. taustāms veidojums vēderā vai taisnajā zarnā. | 4.2. Veic šādas pārbaudes:  4.2.1. ādas novērtēšanu (anēmija, dzelte, turgors);  4.2.2. vēdera palpāciju (sāpīgums, veidojumi);  4.2.3. aknu apvidus palpāciju (sāpīgums, aknu robežas, aknu malas virsma, konsistence, izmēri);  4.2.4. cirkšņu limfmezglu palpāciju. | 4.3. Veic šādus izmeklējumus:  4.3.1. nosaka pilnu asinsainu un eritrocītu grimšanas ātrumu un izvērtē, vai nav:  4.3.1.1. anēmija;  4.3.1.2. leikocitoze;  4.3.1.3. palielināts eritrocītu grimšanas ātrums;  4.3.2. veic asins bioķīmisko analīzi un izvērtē, vai nav izmainīts:  4.3.2.1. feritīns;  4.3.2.2. alanīnaminotransferāze;  4.3.2.3. sārmainā fosfotāze;  4.3.2.4. laktātdehidrogenāze;  4.3.2.5. kreatinīns;  4.3.4. slēptas asinis fēcēs. | 4.4. Veic šādus izmeklējumus :  4.4.1.rentgenkontrastizmeklēšaqna ar bāriju;  4.4.2.kolonoskopiju ar biopsiju. | 4.5. Netiek veikti. | 4.6. Nosūta pie ķirurga uz kādu no šādām ārstniecības iestādēm:  4.6.1. SIA “Rīgas Austrumu klīniskā universitātes slimnīca”;  4.6.2. VSIA “Paula Stradiņa klīniskā universitātes slimnīca”;  4.6.3. SIA “Daugavpils reģionālā slimnīca”;  4.6.4. SIA “Liepājas reģionālā slimnīca”;  4.6.5. SIA “Piejūras slimnīca” |
| 5. Bronhi un plaušas  (Z03.134) | 5.1. Konstatē šādas sūdzības vai simptomus:  5.1.1. pacientam ir neizskaidrojama asiņu atklepošana (punktiņi, stīdziņas, putaini rozā krēpas, asiņu recekļi);  5.1.2. smēķētājam vai bijušajam smēķētājam ar 30 paciņgadu smēķēšanas anamnēzi, kuri ir vecumā no 50 gadiem, novēro:  5.1.2.1. persistējošu klepu ilgāk nekā 3 nedēļas vai novēro klepus rakstura pārmaiņas;  5.1.2.2. sāpes krūtīs (elpojot, klepojot);  5.1.2.3. aizdusu;  5.1.2.4. sēcošu elpošanu;  5.1.2.5.persistējošu vai recidivējošu dziļo elpceļu (plaušu) infekciju;  5.1.2.6. svara zudumu;  5.1.3. pacientam persistē vairāk nekā divi sekojoši simptomi un sūdzības, bez konstatēta iemesla:  5.1.3.1.smēķētājs vai bijušais smēķētājs;  5.1.3.2. klepus ilgāk nekā trīs nedēļas vai novēro klepus rakstura pārmaiņas;  5.1.3.3. sāpes krūtīs vai plecos (elpojot; klepojot);  5.1.3.4. aizdusa;  5.1.3.5. sēcoša elpošana;  5.1.3.6. persistējošas vai biežas dziļo elpceļu (plaušu) infekcijas;  5.1.3.7. paaugstināta ķermeņa temperatūra;  5.1.3.8. svara zudums;  5.1.3.9. apetītes zudums;  5.1.3.10. nogurums, nespēks;  5.1.3.11. pulksteņstikla nagi;  5.1.3.12. palielināti kakla vai virs vai zem atslēgas kaula limfmezgli. | 5.2. Veic šādas pārbaudes:  5.2.1.plaušu salīdzinošo perkusiju un auskultāciju;  5.2.2. noskaidro smēķēšanas anamnēzi, iegūstot informāciju:  5.2.2.1. no kāda vecuma smēķē vai smēķējis;  5.2.2.2. cik cigaretes dienā smēķē vai smēķējis;  5.2.2.3. paciņgadu skaitu (cigarešu skaits dienā reizināts ar smēķēšanas ilgumu gados);  5.2.3. noskaidro arodkaitīgumu (azbests).  5.2.4. noskaidro saslimstību ar ļaundabīgiem audzējiem ģimenē;  5.2.5. precizē, kad iepriekš veikti krūšu kurvja orgānu radioloģiskie izmeklējumi un kādi bija to rezultāti. | 5.3. Veic šādus izmeklējumus:  5.3.1. nosaka pilnu asinsainu;  5.3.2. veic asins bioķīmisko analīzi un izvērtē vai nav izmainīta:  5.3.2.1. alanīnaminotransferāze;  5.3.2.2. C reaktīvais olbaltums;  5.3.3. veic krēpu (ja tādas ir) mikrobioloģisko izmeklēšanu uz *M. tuberculosis.* | 5.4. Veic krūšu kurvja orgānu rentgenogrāfija. | 5.5. Netiek veikti. | 5.6. Nosūta pie pneimonologa uz kādu no šādām ārstniecības iestādēm:  5.6.1. SIA “Rīgas Austrumu klīniskā universitātes slimnīca”;  5.6.2. VSIA “Paula Stradiņa klīniskā universitātes slimnīca”;  5.6.3. SIA “Daugavpils reģionālā slimnīca”;  5.6.4. SIA “Liepājas reģionālā slimnīca”. |
| 6. Kuņģis  (Z03.116) | 6.1. Konstatē šādas sūdzības vai simptomus:  6.1.1. disfāgija;  6.1.2. pacientam vecumā no 55 gadiem ir svara zudums un kāds no šādiem simptomiem:  6.1.2.1. sāpes epigastrijā, tai skaitā kombinācijā ar zemu hemoglobīna līmeni;  6.1.2.2. gastroezofageālā atviļņa slimība;  6.1.3. pacientam vecumā no 55 gadiem ir kāds no šādiem simptomiem:  6.1.3.1. dispepsija, tai skaitā, ja tā nepadodas ārstēšanai;  6.1.3.2. trombocitoze, tai skaitā kombinācijā ar šķebināšanu, vemšanu, svara zudumu, gastroezofageālā atviļņa slimību, dispepsiju vai sāpēm epigastrijā;  6.1.3.3. šķebināšana un vemšana, tai skaitā kombinācijā ar svarā zudumu, gastroezofageālā atviļņa slimību, dispepsiju vai sāpēm epigastrijā;  6.1.4. asiņu atvemšana. | 6.2. Veic šādas pārbaudes: 6.2.1. ādas novērtēšanu (bālums, dzelte, kaheksija, turgors);  6.2.2. kakla, zem un virsatslēgkaula, kā arī paduses limfmezglu palpāciju;  6.2.3. vēdera palpāciju (sāpīgums, veidojumi);  6.2.4. aknu apvidus palpāciju (aknu robežas, aknu malas virsma, konsistence, izmēri). | 6.3. Veic šādus izmeklējumus:  6.3.1. nosaka pilnu asinsainu un eritrocītu grimšanas ātrumu un izvērtē, vai nav:  6.3.1.1. anēmija;  6.3.1.2. leikocitoze;  6.3.1.3. trombocitoze;  6.3.1.4. palielināts eritrocītu grimšanas ātrums;  6.3.2. veic asins bioķīmisko analīzi un izvērtē vai nav izmainīts:  6.3.2.1. feritīns;  6.3.2.2. gamma glutamīntransferāze;  6.3.2.3. alanīnaminotransferāze;  6.3.2.4. sārmainā fosfotāze;  6.3.2.5. laktātdehidrogenāze;  6.3.2.6. kreatinīns. | 6.4. Veic šādus izmeklējumus:  6.4.1.rentgenkontrastizmeklēšana ar bāriju;  6.4.2. gastroskopiju ar biopsiju. | 6.5. Netiek veikti. | 6.6. Nosūta pie ķirurga uz kādu no šādām ārstniecības iestādēm:  6.6.1. SIA “Rīgas Austrumu klīniskā universitātes slimnīca”;  6.6.2. VSIA “Paula Stradiņa klīniskā universitātes slimnīca”;  6.6.3. SIA “Daugavpils reģionālā slimnīca”;  6.6.4. SIA “Liepājas reģionālā slimnīca”; 6.6.5. SIA “Piejūras slimnīca”. |
| 7. Nieres  (Z03.164;  Z03.165) | 7.1. Konstatē šādas sūdzības vai simptomus:  7.1.1. pacientam vecumā no 45 gadiem ir kāds no šādiem simptomiem:  7.1.1.1. neizskaidrojama makrohematūrija bez konstatētas urīnceļu infekcijas;  7.1.1.2. persistējoša makrohematūrija, tai skaitā tās periodiska atkārtošanās pēc urīnceļu infekcijas izārstēšanas;  7.1.2. sārts urīns;  7.1.3. sāpes sānos. | 7.2. Veic šādas pārbaudes:  7.2.1. nieru apvidus palpāciju un apklauvēšanu;  7.2.2. padušu un cirkšņu limfmezglu palpāciju. | 7.3.Veic šādus izmeklējumus:  7.3.1. nosaka pilnu asinsainu un eritrocītu grimšanas ātrumu un izvērtē, vai nav:  7.3.1.1.anēmija;  7.3.1.2. leikocitoze;  7.3.1.3. palielināts eritrocītu grimšanas ātrums;  7.3.2. veic asins bioķīmisko analīzi un izvērtē vai nav izmainīts:  7.3.2.1. kreatinīns;  7.3.2.2. glomerulu filtrācijas ātrums;  7.3.2.3. laktātdehidrogenāze;  7.3.3. veic urīna analīzi, pārbaudot eritrocītu vai baktēriju esamību, kā arī citoloģisku izmeklēšanu. | 7.4. Veic šādus izmeklējumus:  7.4.1.veic vēdera dobuma ultrasonogrāfiju;  7.4.2. vēdera dobumu orgānu datortomogrāfiju ar kontrastvielas ievadīšanu, ja ultrasonogrāfijā izmaiņas nekonstatē, bet saglabājas simptomi, sūdzības un ir laboratoriska atradne. | 7.5. Netiek veikti. | 7.6. Nosūta pie urologa uz kādu no šādām ārstniecības iestādēm:  7.6.1. SIA “Rīgas Austrumu klīniskā universitātes slimnīca”;  7.6.2. VSIA “Paula Stradiņa klīniskā universitātes slimnīca”;  7.6.3. SIA “Daugavpils reģionālā slimnīca”;  7.6.4. SIA “Liepājas reģionālā slimnīca”. |
| 8. Urīnpūslis  (Z03.167) | 8.1. Konstatē šādas sūdzības vai simptomus:  8.1.1. pacientam vecumā no 45 gadiem ir kāds no šādiem simptomiem:  8.1.1.1. neizskaidrojama makrohematūrija bez konstatētas urīnceļu infekcijas;  8.1.1.2. persistējoša vai periodiska makrohematūrija pēc urīnceļu infekcijas izārstēšanas;  8.1.2. pacientam vecumā no 60 gadiem ir kāds no šādiem simptomiem:  8.1.2.1.neizskaidrojama mikrohematūrija un dizūrija;  8.1.2.2. leikocitoze;  8.1.3. atkārtotas un biežas urīnceļu infekcijas pacientam vecumā no 60 gadiem;  8.1.4. pūšļa nepilnīgas iztukšošanās sajūta. | 8.2. Veic šādas pārbaudes:  8.2.1. ādas novērtēšanu (bālums, kaheksija, turgors);  8.2.2. vēdera palpāciju (sāpīgums, veidojumi);  8.2.3. cirkšņu limfmezglu palpāciju. | 8.3.Veic šādus izmeklējumus:  8.3.1. nosaka pilnu asinsainu un eritrocītu grimšanas ātrumu un izvērtē, vai nav:  8.3.1.1. anēmija;  8.3.1.2. leikocitoze;  8.3.2. veic asins bioķīmisko analīzi un izvērtē vai nav izmainīts:  8.3.2.1. feritīns;  8.3.2.2. sārmainā fosfotāze (SF);  8.3.2.3. laktātdehidrogenāze; 8.3.2.4. kreatinīns;  8.3.2.5.CRO kvantitatīvi;  8.3.3. veic urīna analīzi, pārbaudot šūnu rādītājus (leikocīti, eritrocīti (mikro vai makrohematūrija)), kā arī citoloģisku izmeklēšanu (atipiskas vai audzēja šūnas). | 8.4. Veic vēdera dobuma un mazā iegurņa dobuma orgānu ultrasonogrāfiju. | 8.5. Cistoskopija. | 8.6. Nosūta pie urologa uz kādu no šādām ārstniecības iestādēm:  8.6.1. SIA “Rīgas Austrumu klīniskā universitātes slimnīca”;  8.6.2. VSIA “Paula Stradiņa klīniskā universitātes slimnīca”;  8.6.3. SIA “Daugavpils reģionālā slimnīca”;  8.6.4. SIA “Liepājas reģionālā slimnīca”. |
| 9. Aizkuņģa dziedzeris  (Z03.125) | 9.1. Konstatē šādas sūdzības vai simptomus:  9.1.1. pacientam vecumā no 40 gadiem ir dzelte;  9.1.2. pacientam vecumā no 60 gadiem ir svara zudums un kāds no šādiem simptomiem:  9.1.2.1. caureja;  9.1.2.2. sāpes mugurā;  9.1.2.3. sāpes vēderā;  9.1.2.4. šķebināšana;  9.1.2.5. vemšana;  9.1.2.6. aizcietējums;  9.1.2.7. nesen sācies diabēts. | 9.2. Veic šādas pārbaudes:  9.2.1. ādas novērtēšanu (dzelte, kaheksija, bālums, turgors);  9.2.2. vēdera palpāciju (sāpīgums, veidojumi);  9.2.3. aknu apvidus palpāciju (aknu malas virsma, konsistence, izmēri, aknu robežas). | 9.3.Veic šādus izmeklējumus:  9.3.1. nosaka pilnu asinsainu un eritrocītu grimšanas ātrumu un izvērtē, vai nav:  9.3.1.1. anēmija;  9.3.1.2. leikocitoze;  9.3.1.3. palielināts eritrocītu grimšanas ātrums;  9.3.2. veic asins bioķīmisko analīzi un izvērtē vai nav izmainīts:  9.3.2.1. bilirubīns;  9.3.2.2. ALAT – alanīnaminotransferāze;  9.3.2.3. gamma glutamīntransferāze;  9.3.2.4. sārmainā fosfotāze;  9.3.2.5. laktātdehidrogenāze; 9.3.2.6. kreatinīns;  9.3.2.7. glikozes līmenis asinīs;  9.3.3. veic koprogrammu, lai pārbaudītu, vai nav steatoreja. | 9.4. Veic šādus izmeklējumus:  9.4.1.vēdera dobuma orgānu ultrasonogrāfiju 9.4.2.vēdera dobuma datortomogrāfiju ar kontrastvielas ievadīšanu, ja konstatētas izmaiņas laboratoriskos izmeklējumos un vēdera dobuma ultrasonogrāfijā. | 9.5. Netiek veikti. | 9.6. Nosūta pie ķirurga uz kādu no šādām ārstniecības iestādēm:  9.6.1. SIA “Rīgas Austrumu klīniskā universitātes slimnīca”;  9.6.2. VSIA “Paula Stradiņa klīniskā universitātes slimnīca”;  9.6.3. SIA “Daugavpils reģionālā slimnīca”;  9.6.4. SIA “Liepājas reģionālā slimnīca”;  9.6.5. SIA “Piejūras slimnīca”. |
| 10. Dzemdes ķermenis  (Z03.154) | 10.1. Konstatē šādas sūdzības vai simptomus:  10.1.1. neizskaidrojama vagināla asiņošana menopauzē (vairāk kā 12 mēnešus pēc pēdējām menstruācijām);  10.1.2. pacientei vecumā no 55 gadiem ir neskaidri izdalījumi no maksts, kurus:  10.1.2.1. konstatē pirmo reizi meniopauzē;  10.1.2.2. pavada trombocitoze;  10.1.2.3. pavada mikro vai makrohematūrija;  10.1.3. pacientei vecumā no 55 gadiem ir makrohematūrija, tai skaitā ar kādu no šādiem simtomiem:  10.1.3.1.zems hemoglobīna līmenis;  10.1.3.2. trombocitoze;  10.1.3.3. paaugstināts glikozes līmenis. | 10.2. Veic šādas pārbaudes:  10.2.1. ādas novērtēšanu (bālums, dzelte, tūskainība, aptaukošanās);  10.2.2. vēdera lejas daļas un cirkšņu apvidus palpāciju. | 10.3.Veic šādus izmeklējumus:  10.3.1. nosaka pilnu asinsainu un eritrocītu grimšanas ātrumu un izvērtē, vai nav:  10.3.1.1.anēmija;  10.3.1.2. trombocitoze;  10.3.1.3. palielināts eritrocītu grimšanas ātrums;  10.3.2. veic asins bioķīmisko analīzi un izvērtē vai nav izmainīta:  10.3.2.1. sārmainā fosfotāze;  10.3.2.2. laktātdehidrogenāze; 10.3.2.3. kreatinīns;  10.3.2.4. glikozes līmenis asinīs. | 10.4. Veic transavaginālu ultrasonogrāfiju. | 10.5. Netiek veikti. | 10.6. Nosūta pie ginekologa vai onkoloģijas ginekologa uz kādu no šādām ārstniecības iestādēm:  10.6.1. SIA “Rīgas Austrumu klīniskā universitātes slimnīca”;  10.6.2. VSIA “Paula Stradiņa klīniskā universitātes slimnīca”;  10.6.3. SIA “Daugavpils reģionālā slimnīca”;  10.6.4. SIA “Liepājas reģionālā slimnīca”;  10.6.5. SIA “Piejūras slimnīca”. |
| 11.Olnīcas  (Z03.156) | 11.1. Konstatē šādas sūdzības vai simptomus:  11.1.1. sāpes vēderā, pilnuma sajūta, vēdera pūšanās;  11.1.2. vēdera apjoma palielināšanās bez svara palielinājuma;  11.1.3. taustāms veidojums vēderā;  11.1.4. pacientei vecumā no 50 gadiem ir kāds no šādiem simptomiem (biežāk par 12 reizēm mēnesī):  11.1.4.1. vēdera pūšanās;  11.1.4.2. priekšlaikus sāta sajūtas iestāšanās un apetītes samazināšanās;  11.1.4.2. sāpes vēderā vai iegurnī;  11.1.4.3. biežāka urinēšana vai spiedoša vajadzība  11.1.5. neizskaidrojams svara zudums, nespēks, nogurums un vēdera izejas pārmaiņas;  11.1.6. vismaz divām pirmās vai otrās pakāpēs radiniecēm ir bijis olnīcu vai krūts vēzis līdz 50 gadu vecumam. | 11.2. Veic vēdera lejas daļas un cirkšņu apvidus palpāciju. | 11.3.Veic šādus izmeklējumus:  11.3.1. nosaka pilnu asinsainu un eritrocītu grimšanas ātrumu un izvērtē, vai nav:  11.3.1.1.anēmija;  11.3.1.2. leikocitoze;  11.3.1.3. palielināts eritrocītu grimšanas ātrums;  11.3.1 veic asins bioķīmisko analīzi un izvērtē vai nav izmainīts:  11.3.1.1.α – fetoproteīns;  11.3.1.2. sārmainā fosfotāze;  11.3.1.3. laktātdehidrogenāze;  11.3.1.4. audzēju marķieris CA-125. | 11.4. Veic šādus izmeklējumus:  11.4.1.vēdera un iegurņa dobuma orgānu ultrasonogrāfiju ;  11.4.2. vēdera un iegurņa dobumu orgānu datortomogrāfiju, ja konstatēts paaugstināts audzēju marķieris CA-125 un citos izmeklējumos konstatētas izmaiņas. | 11.5. Netiek veikti. | 11.6. Nosūta pie ginekologa vai onkoloģijas ginekologa uz kādu no šādām ārstniecības iestādēm:  11.6.1. SIA “Rīgas Austrumu klīniskā universitātes slimnīca”;  11.6.2. VSIA “Paula Stradiņa klīniskā universitātes slimnīca”;  11.6.3. SIA “Daugavpils reģionālā slimnīca”;  11.6.4. SIA “Liepājas reģionālā slimnīca”;  11.6.5. SIA “Piejūras slimnīca”.” |

2. Noteikumi stājas spēkā 2016.gada 1.oktobrī.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners

21.09.2016 16:11

3080

Leonora Eglīte 67876091

[Leonora.Eglite@vm.gov.lv](mailto:Leonora.Eglite@vm.gov.lv)

Alda Reinika 67043780

[Alda.Reinika@vmnvd.gov.lv](mailto:Alda.Reinika@vmnvd.gov.lv)